CELEX: 62006TJ0378
Language: hu
Date: 2011-03-24
Title: A Törvényszék (nyolcadik tanács) 2011. március 24-i ítélete.#IMI plc és társai kontra Európai Bizottság.#Verseny - Kartellek - A rézből és rézötvözetből készült szerelvények ágazata - Az EK 81. cikk megsértését megállapító határozat - Bírságok - Releváns forgalom - Engedékenységi közlemény - Bírságkiszabási iránymutatás - Egyenlő bánásmód.#T-378/06. sz. ügy.

A Törvényszék (nyolcadik tanács) 2011. március 24‑i ítélete – IMI és társai kontra Bizottság
      (T‑378/06. sz. ügy)
      „Verseny – Kartellek – A rézből és rézötvözetből készült szerelvények ágazata – Az EK 81. cikk megsértését megállapító határozat – Bírságok – Releváns forgalom – Engedékenységi közlemény – Bírságkiszabási iránymutatás – Egyenlő bánásmód”
      1.                     Eljárás – Perfüggőségi kifogás – A két keresettel érintett feleknek, valamint e keresetek tárgyának és jogalapjainak azonossága
            – A másodikként benyújtott kereset elfogadhatatlansága (vö. 29. pont)
      2.                     Verseny – Bírságok – Összeg – Meghatározás – A Bizottság mérlegelési jogköre – Korlátok – Az egyenlő bánásmód elvének tiszteletben
            tartása (17. tanácsi rendelet, 15. cikk, (2) bekezdés) (vö. 40–42. pont)
      3.                     Verseny – Bírságok – Összeg – Meghatározás – Szempontok – A jogsértés időtartama – Hosszú időtartamú jogsértések – A kiindulási
            összeg évenként 10%‑kal való növelése – A Bizottság mérlegelési jogköre (17. tanácsi rendelet, 15. cikk, (2) bekezdés; 98/C
            9/03 bizottsági közlemény, 1. B. pont) (vö. 57–58. pont)
      Tárgy
      
         
               Az [EK] 81. cikk és az EGT‑Megállapodás 53. cikke értelmében megindított eljárás[ban] (COMP/F‑1/38.121 – „szerelvények”‑ügy)
                  2006. szeptember 20‑án hozott C (2006) 4180 bizottsági határozat részleges megsemmisítése iránti kérelem, valamint másodlagosan
                  a felperesekre az említett határozatban kiszabott bírság összegének csökkentése iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék a keresetet elutasítja.
               
            
         
                  2)
               
               
                  
               
               
                  	A Törvényszék az IMI plc, az IMI Kynoch Ltd, a Yorkshire Fittings Ltd, a VSH Italia Srl, a Comap SA és a Simplex Armaturen + Fittings
                     GmbH & Co. KG társaságot kötelezi a költségek viselésére.